[bookmark: _Hlk113284793]3.1.pielikums
Atklāta konkursa “Laboratorijas aprīkojuma (t.sk. reaģentu) iegāde 
histoloģijas laboratorijas attīstībai un tā tehniskā apkope”
ID Nr. BKUS 2026/48, nolikuma 
3.pielikumam “Vispārīgā vienošanās (projektam)”



PIEGĀDES LĪGUMS BKUS 2026/48-
par laboratorijas aprīkojuma (t.sk. reaģentu) iegādi histoloģijas laboratorijas attīstībai un tā tehnisko apkopi
Iepirkuma priekšmeta __.pozīcijā

[bookmark: _Hlk109739493]VSIA „Bērnu klīniskā universitātes slimnīca”, (turpmāk – Pasūtītājs), kuru saskaņā ar 20__.gada ___ pilnvarojumu pārstāv tās ____________, no vienas puses, un
______________, (turpmāk – Piegādātājs), kuru saskaņā ar statūtiem, pārstāv _________________,
abi kopā saukti Puses, bet katrs atsevišķi – Puse,
pamatojoties uz Publisko iepirkumu likuma 8.panta kārtībā rīkotā atklātā konkursa „ Laboratorijas aprīkojuma (t.sk. reaģentu) iegāde histoloģijas laboratorijas attīstībai un tā tehniskā apkope” Id.Nr. BKUS 2026/48 (turpmāk – Konkurss) rezultātā 2026.gada ____ noslēgtās vispārīgās vienošanās Nr. BKUS 2026/48 (turpmāk – Vienošanās) ietvaros noslēdz līgumu par aprūpes aprīkojuma piegādi (turpmāk – Līgums):
1. Līguma priekšmets
1.1. [bookmark: _Hlk113284867]Pasūtītājs pasūta un iegādājas, bet Piegādātājs pārdod un piegādā Pasūtītājam laboratorijas aprīkojumu (turpmāk – Prece) un nodrošina Preces tehnisko apakalpošanu un uzraudzību (turpmāk – Pakalpojums) saskaņā ar noslēgto Vienošanos un tās 1.pielikumu “Tehniskā specifikācija” un Līguma 1.pielikumu “Tehniskā specifikācija. Tehniskais un finanšu piedāvājums” (turpmāk – Piedāvājums).
1.2. Piegādātājs piegādā, uzstāda Pasūtītājam Pakalpojuma izpildē nepieciešamās Preces, aprīkojumu un materiālus, un nodrošina, ka Prece ir kvalitatīva, tehniskā un vizuālā kārtībā, nav atsavināta, nav ieķīlāta, apgrūtināta ar parādiem un saistībām, par to nav tiesas strīdu, un tās atbilst Līgumā izvirzītajām prasībām. 
1.3. Ar kvalitatīvu Preci un Pakalpojumu izpildi Līguma ietvaros saprotama Prece un Pakalpojums, kas atbilst Līguma, tā pielikumu noteikumiem, un spēkā esošo normatīvo aktu prasībām attiecībā uz Preces un Pakalpojuma izpildes kvalitāti. 
1.4. Piegādātājs Preci piegādā un Pakalpojumu sniedz VSIA “Bērnu klīniskā universitātes slimnīca”, Vienības gatvē 45, Rīgā, LV – 1004. 
2. Preces un pakalpojuma cena un norēķinu kārtība
2.1. Piedāvājumā norādītā Preces vienas vienības cena (turpmāk – Preces cena) ir cena, par kādu Piegādātājs piegādā Preci un nodrošina Pakalpojumu izpildi Līguma darbības laikā. Preces cena ir noteikta bez pievienotās vērtības nodokļa (turpmāk – PVN). PVN tiek aprēķināts un piemērots normatīvajos aktos noteiktajā kārtībā un apmērā.
2.2. Preces cenā ir iekļautas visas izmaksas par Preces iegādi/piegādi, un visas izmaksas, kas saistītas ar pilnīgu un kvalitatīvu Līguma izpildi, tajā skaitā, Preces tehniskās apkalpošanas un uzraudzības izmaksas garantijas periodā, Preces uzstādīšanas, ražotāja pārbaudes (ja tādu ražotājs ir paredzējis), lietotāju apmācības, darbaspēka (tajā skaitā arī inženieru darba un komandējuma) izmaksas, pakalpojuma sniegšanā nepieciešamo mehānismu, instrumentu, materiālu un rezerves daļu (ja tādas nepieciešamas apkopē) izmaksas, transporta, tehnisko palīglīdzekļu izmaksas, visi valsts un pašvaldības noteiktie nodokļi (izņemot PVN) un nodevas, tajā skaitā peļņu un ar risku faktoriem saistītās izmaksas, ietverot arī tādus riskus kā normatīvo aktu izmaiņu risks, pakalpojuma (tajā skaitā arī darbaspēka) sadārdzinājuma risks u.c. tiešās un pieskaitāmās izmaksas, kas nepieciešamas Līguma saistību izpildei.
2.3. Pakalpojuma cena (tehniskās apkalpošanas, uzraudzības izmaksas pēcgarantijas periodā) ir cena, par kādu Piegādātājs ir apņēmies nodrošināt Pakalpojumu visā Līguma darbības laikā. Pakalpojuma cena ir noteikta bez PVN. PVN tiek aprēķināts un piemērots normatīvajos aktos noteiktajā kārtībā un apmērā.
2.4. Piegādātājs nodrošina Piedāvājumā norādītās Pakalpojuma cenas nemainīgumu visā Līguma izpildes laikā. Iespējamā inflācija, tirgus apstākļu maiņa vai jebkuri citi apstākļi nevar būt par pamatu Vienošanās summas vai Pakalpojuma cenas paaugstināšanai, un šo procesu radītās sekas Piegādātājs ir prognozējis un aprēķinājis, sastādot Piedāvājumu.
2.5. Piedāvājumā norādītās Preces cena nedrīkst tikt paaugstināta visā Līguma darbības laikā, izņemot Vienošanās 3.nodaļā “Preces un Pakalpojuma apjoma un cenas izmaiņas” noteiktajos gadījumos. Pakalpojuma cena netiek mainīta visu Vienošanās un Līguma darbības laiku.
2.6. Gadījumā, ja Līguma darbības laikā Pasūtītājs nav izlietojis visu Tehniskajā specifikācijā norādīto Preces vai Pakalpojuma apjomu, Piegādātājs nav tiesīgs celt jebkāda veida pretenzijas un pieprasīt Tehniskajā specifikācijā plānotās Preces vai Pakalpojuma apjoma summas samaksu pilnā apmērā. 
2.7. Pasūtītājs samaksu par kvalitatīvu un atbilstoši Līguma noteikumiem piegādātu Preci veic 30 dienu laikā pēc Preces piegādes ar nosacījumu, ka Piegādātājs ir iesniedzis nodošanas – pieņemšanas aktu (turpmāk - Akts), kuru parakstījušas Pušu pilnvarotās personas un preces pavadzīmi.
2.8. Piegādātājs rēķinā norāda Pasūtītāja piešķirto Līguma reģistrācijas numuru, Līguma datumu, piegādāto Preci un Akta numuru.
2.9. Pasūtītājs samaksu par kvalitatīvu, Līguma noteikumiem atbilstoši sniegtu Pakalpojumu veic 30 dienu laikā pēc Pakalpojuma pieņemšanas – nodošanas akta parakstīšanas dienas, saskaņā ar Piedāvājumā noteikto Pakalpojuma cenu un attiecīga rēķina saņemšanas no Piegādātāja.
2.10. Pakalpojuma pieņemšanas nodošanas aktā Piegādātājs norāda Preces nosaukumu, modeli, sērijas vai partijas numuru, Piegādātāja pārstāvja vārdu, uzvārdu, kurš nodrošinājis Pakalpojumu. Pakalpojuma nodrošināšanai izmantoto mērīšanas iekārtu nosaukumu, modeli un sērijas vai partijas numuru, mērīšanas iekārtu kalibrēšanas datumu, kalibrēšanas veicēja nosaukumu un akreditācijas apliecības reģistrācijas numuru Piegādātājs ir tiesīgs norādīt elektrodrošības un funkcionālo pārbaužu protokolā, kas attiecīgi pievienojams Pakalpojuma pieņemšanas – nodošanas aktam kā pielikums. Savukārt rēķinā Piegādātājs norāda Līguma numuru un akta numuru/-us, uz kura/-u apmaksu rēķins ir attiecināms. 
2.11. [bookmark: _Hlk51843166]Ja rēķinā nav norādīta Līguma 2.8.punktā, vai Pakalpojuma pieņemšanas – nodošanas aktā nav norādīta 2.10.punktā noteiktā informācija, 9.1.1.apakšpunktā norādītā Pasūtītāja pilnvarotā persona (turpmāk – Pasūtītāja pilnvarotā persona) veic piezīmes rēķinā vai pieņemšanas nodošanas aktā, neparakstot to. Par konstatētajām nepilnībām rēķinā vai Pakalpojuma pieņemšanas – nodošanas aktā attiecīgā Pasūtītāja pilnvarotā persona  paziņo rakstveidā Līguma 9.1.2.apakšpunktā norādītai Piegādātāja pilnvarotai personai (turpmāk – Piegādātāja pilnvarotā persona) uz Līgumā norādīto e – pasta adresi. Piegādātāja pilnvarotā persona pēc informācijas par Preces rēķina neatbilstību saņemšanas dienas trīs darba dienu laikā sagatavo atbilstošu rēķinu vai Pakalpojuma pieņemšanas – nodošanas aktu un atkārtoti iesniedz Pasūtītājam. Pasūtītājs neveic norēķinu ar Piegādātāju līdz atbilstoša rēķina vai Pakalpojuma pieņemšanas – nodošanas akta sagatavošanai un iesniegšanai Pasūtītājam.
2.12. Par samaksas dienu tiek uzskatīta diena, kad Pasūtītājs veicis naudas pārskaitījumu uz Piegādātāja Līgumā norādīto bankas norēķina kontu. Katra no Pusēm sedz savus izdevumus par norēķinu pakalpojumiem, kas saistīti ar naudas pārskaitījumu.
2.13. Ja Pakalpojums sniegts nekvalitatīvi vai neatbilst Līguma nosacījumiem, par ko Piegādātājam nosūtīta pretenzija par konstatētajām neatbilstībām (turpmāk – pretenzija), samaksas termiņš tiek pagarināts attiecīgi par tādu laika periodu, kādā tiek novērsti pretenzijā norādītie trūkumi.
2.14. Ja Līgums tiek izbeigts pirms termiņa beigām, Pasūtītājs samaksu veic tikai par kvalitatīvi sniegtu un Pasūtītāja pieņemtu Pakalpojumu vai piegādātu Preci.
3. Preces pasūtīšanas, piegādes un pieņemšanas kārtība
3.1. Tehniskajā specifikācijā un Piedāvājumā norādītie Preču apjomi ir aptuvenie orientējošie apjomi. Pasūtītājs atbilstoši savām vajadzībām Līguma ietvaros pasūta nepieciešamo Preces daudzumu. Pasūtītājam nav pienākums iegādāties visu Tehniskajā specifikācijā un Piedāvājumā norādīto Preču apjomu attiecīgajā pozīcijā, un Piegādātājs šajā sakarā nav tiesīgs celt jebkāda veida pretenzijas.
3.2. Pasūtītājs Līguma izpildes laikā ir tiesīgs atteikties no attiecīgās Preces iegādes, kā arī ir tiesīgs palielināt Tehniskajā specifikācijā norādīto Preču apjomus, un Piegādātājs šajā sakarā nav tiesīgs celt jebkāda veida pretenzijas.
3.3. Pasūtītāja pilnvarotā persona vai Pasūtītāja kontaktpersona piesaka Preci nosūtot Piegādātāja pilnvarotajai personai pieprasījumu (turpmāk – Pieprasījums) uz Līgumā norādīto e – pasta adresi, informējot Piegādātāja pilnvaroto personu par Pieprasījuma nosūtīšanu. 
3.4. Pieprasījumu veic Pasūtītāja pilnvarotā persona vai kontaktpersona, Pieprasījumā norādot Preces nosaukumu, kodu, pozīciju, daudzumu, Līguma numuru, Preces piegādes vietu un citu informāciju, ja tā ir nepieciešama.
3.5. Piegādātājs vienas darba dienas laikā apstiprina saņemto Pieprasījumu un tajā norāda Preces piegādes laiku.
3.6. Piegādātājs piegādā Preci Pasūtītāja norādītajā adresē _______ dienu laikā no Pieprasījuma nosūtīšanas dienas. Piegādātājs nodrošina Preces piegādi darba dienās no plkst. 08.00 līdz plkst. 16.00 Pasūtītāja norādītajā vietā. 
3.7. Piegādātājs vienu darba dienu pirms Preces piegādes saskaņo (telefoniski vai e- pastā) ar Pasūtītāja pilnvaroto personu vai Pasūtītāja kontaktpersonu Preces piegādes laiku un vietu.
3.8. Piegādātājs ne vēlāk kā piecas darba dienas pirms Preces piegādes termiņa iestāšanās informē Pasūtītāju par objektīviem apstākļiem (tādi apstākļi kas nav atkarīgi no Piegādātāja rīcības), kas kavē Preces piegādi termiņā. Pasūtītājs izvērtējot Piegādātāja sniegto skaidrojumu ir tiesīgs noteikt citu Preces piegādes termiņu,tomēr jebkurā gadījumā, Preces piegādes termiņa pagarinājums nevar būt garāks par 3 (trīs) mēnešiem un tas neatsvabina Piegādātāju no pienākuma maksāt līgumsodu par Preces piegādes termiņa kavējumu, ja Pasūtītāja ieskatā šāds līgumsods būtu piemērojams.
3.9. Prece uzskatāma par piegādātu ar Preces pavadzīmes abpusēju parakstīšanu, kurai ir pievienota Preces lietošanas instrukcija (papīra formātā) (ja attiecināms) valsts valodā un Pušu parakstīts pieņemšanas- nodošanas Akts par Iekārtas uzstādīšanu, sagatavošanu lietošanai un Pasūtītāja darbinieku apmācību.
3.10. Piegādātājs nodrošina medicīniskās ierīces tehniskajā dokumentācijā pieprasīto ierīces lietošanas vides raksturlielumu un garantētā elektroapgādes režīma pārbaudi un šo pierakstu nodošanu pasūtītājam (Attiecināms uz Aktīvām IIa, aktīvām IIb un aktīvām III klases medicīnas ierīcēm un ierīcēm, kurām ražotājs šādu pārbaudi ir noteicis).
3.11. Piegādātājs ir atbildīgs par piegādājamās Preces nejaušas, pilnīgas vai daļējas bojāejas vai bojāšanās risku līdz Preces pavadzīmes un pieņemšanas-nodošanas aktu abpusējai parakstīšanai.
3.12. Pasūtītājs ir tiesīgs pirms pieņemšanas pārbaudīt Preci, nepieņemt to, neparakstīt Preces pavadzīmi un pieņemšanas-nodošanas aktu, ja Prece neatbilst Preces pavadzīmē norādītajam, ja Prece nav kvalitatīva vai ir Līguma noteikumiem, Tehniskajai specifikācijai un Piedāvājumam neatbilstoša. Šajā punktā noteiktajā gadījumā Piegādātājs par saviem līdzekļiem un resursiem Piegādātājs vienas darba dienas laikā piegādā kvalitatīvu un Līguma noteikumiem atbilstošu Preci.
3.13. Ja pēc Preces pavadzīmes un pieņemšanas-nodošanas akta, abpusējas parakstīšanas Pasūtītājs konstatē, ka piegādāta Līguma noteikumiem neatbilstoša Prece, Pasūtītājs nosūta Piegādātājam rakstveida pretenziju un uzaicina Piegādātāju Pasūtītāja norādītā adresē un termiņā ierasties sagatavot defekta aktu par konstatētajiem trūkumiem (turpmāk – Defekta akts). Piegādātāja neierašanās gadījumā Pasūtītājs sagatavo Defekta aktu bez Piegādātāja klātbūtnes un nosūta sagatavoto Defekta aktu Piegādātāja pilnvarotajai personai uz Līgumā norādīto e – pasta adresi.
3.14. Piegādātājam ir pienākums vienas darba dienas laikā pēc Defekta akta sagatavošanas par saviem līdzekļiem atkārtoti piegādāt Līguma noteikumiem atbilstošu Preci, kā arī pildīt Līgumā noteiktās sankcijas par Preces piegādes termiņa kavēšanu.

4. Pakalpojuma izpildes kārtība
4.1. [bookmark: _Toc336440070][bookmark: _Ref336248080]Piegādātājs visā Līguma darbības laikā sniedz Pakalpojumu, nodrošinot iekārtas periodiski veicamos darbus, tehnisko apakalpošanu un uzraudzību saskaņā ar Līguma un Tehniskās specifikācijas nosacījumiem.
4.2. Piegādātājs nodrošina Pakalpojumu (periodiski veicamos darbus, tehnisko apkalpošanu un uzraudzību) bez papildu samaksas. Visas izmaksas, kas saistītas ar Pakalpojuma nodrošināšanu atbilstoši Līguma un Tehniskās specifikācijas noteikumiem ir ietvertas Pakalpojuma cenā (izņemot iekārtas rezerves daļu izmaksas), un atsevišķa samaksa par Pakalpojumu netiek veikta.
4.3. Piegādātājs Pakalpojumu sniedz Tehniskajā specifikācijā, normatīvajos aktos noteiktajā kārtībā vai  pēc Pasūtītāja pieprasījuma. Pasūtītājs Pakalpojumu pasūta pēc faktiskās nepieciešamības, nosūtot Piegādātāja pilnvarotai personai Pieprasījumu uz e–pasta adresi, vai piesakot pa tālruni.
4.4. Pakalpojuma sniegšanu Piegādātājs nodrošina desmit darba dienu laikā pēc Pieprasījuma saņemšanas dienas, ja tas nav saistīts ar Preces darbības traucējumiem un nav nepieciešama Preces rezerves daļu nomaiņa.
4.5. Preces defektu novērtēšanu, atzinumu par Preces tehnisko stāvokli un remontdarbu tāmi, Piegādātājs iesniedz rakstveidā vienas darba dienas laikā no Pieprasījuma saņemšanas dienas. Tehniskajā atzinumā Piegādātājs norāda iemeslu detaļu nomaiņas nepieciešamībai un paredzamās izmaksas.
4.6. Piegādātājs Pakalpojumu, ja tas saistīta ar Preces darbības traucējumiem, sniedz divu darba dienu laikā pēc Pušu saskaņotas remontdarbu tāmes. Pasūtītājs ir tiesīgs pagarināt šajā punktā minēto Pakalpojuma izpildes termiņu, ja objektīvu apstākļu dēļ (tādi apstākļi kas nav atkarīgi no Piegādātāja rīcības), Piegādātājs nevar sniegt Pakalpojumu noteiktajā termiņā.
4.7. Piegādātājs nodrošina Pakalpojuma sniegšanu Pasūtītāja norādītajā vietā un darba laikā (darba dienās no pirmdienas līdz ceturtdienai no plkst. 8:00 līdz plkst.17:00 un piektdienās no plkst.8:00 līdz 15:00) vai citā laikā, atsevišķi par to vienojoties.
4.8. Par Pakalpojuma izpildi Piegādātājs sagatavo Pakalpojuma pieņemšanas – nodošanas aktu, kas tiek parakstīts abpusēji. Pakalpojuma pieņemšanas – nodošanas akts  tiek sagatavots divos identiskos eksemplāros, no kuriem viens glabājas pie Pasūtītāja un otrs pie Piegādātāja. Pakalpojums tiek uzskatīts par sniegtu atbilstoši Līguma un normatīvo aktu noteikumiem, Pusēm abpusēji parakstot Pakalpojuma pieņemšanas – nodošanas aktu.
4.9. Pasūtītājs nepieņem Pakalpojumu un neparaksta Pakalpojuma pieņemšanas – nodošanas aktu un Pakalpojuma rēķinu, ja Pakalpojums neatbilst Līguma noteikumiem, Tehniskajai specifikācijai un Piedāvājumam, ja Pakalpojums sniegts  nekvalitatīvi vai nav izpildīts Pasūtītāja noteiktajā apjomā. Šajā punktā noteiktajā gadījumā Piegādātājs par saviem līdzekļiem un resursiem vienas darba dienas laikā novērš konstatētos trūkumus vai defektus. Šādā gadījumā Pakalpojuma pieņemšanas – nodošanas akts tiek parakstīts pēc visu konstatēto trūkumu vai defektu novēršanas.
4.10. Ja pēc Pakalpojuma pieņemšanas nodošanas akta parakstīšanas Pasūtītājs konstatē, ka Pakalpojums nav sniegts atbilstoši Līguma un normatīvajiem aktiem noteikumiem, Pasūtītājs nosūta Piegādātājam rakstveida pretenziju un uzaicina Piegādātāju Pasūtītāja norādītā adresē un termiņā ierasties sagatavot Defekta aktu par konstatētajiem trūkumiem. Piegādātāja neierašanās gadījumā Pasūtītājs sagatavo Defekta aktu bez Piegādātāja klātbūtnes un nosūta sagatavoto Defekta aktu Piegādātāja pilnvarotajai personai uz Līgumā norādīto e – pasta adresi.
4.11. Piegādātājam ir pienākums vienas darba dienas laikā pēc Defekta akta sagatavošanas par saviem līdzekļiem sniegt Līguma noteikumiem atbilstošu Pakalpojumu, kā arī pildīt Līgumā noteiktās sankcijas par Pakalpojuma izpildes termiņa kavēšanu.
5. Pušu tiesības un pienākumi
5.1. Pasūtītājs:
5.1.1. pieņem izpildītu, Līguma prasībām atbilstošu, kvalitatīvu Preci un Pakalpojumu, kas atbilst spēkā esošajiem normatīvajiem aktiem, kas attiecas uz Preci un Pakalpojuma izpildes kārtību un kvalitāti;
5.1.2. savlaicīgi un pilnā apjomā apmaksā kvalitatīvi piegādātu Preci un sniegtu Pakalpojumu saskaņā ar Līguma noteikumiem. Nekvalitatīva vai Līguma noteikumiem neatbilstoša Prece vai Pakalpojums netiek pieņemts un apmaksāts līdz konstatēto trūkumu vai defektu novēršanai un atkārtotai pieņemšanai atbilstoši Līguma noteikumiem;
5.1.3. sniedz Piegādātāja pieprasīto Līguma izpildei nepieciešamo informāciju;
5.1.4. nodrošina Piegādātāja darbinieku piekļuvi Pakalpojuma sniegšanas vai Preces piegādes vietai;
5.1.5. nekavējoties informē Piegādātāju par konstatētajiem bojājumiem vai traucējumiem nomā nodotajās iekārtās;
5.1.6. nav atbildīgs par Piegādātāja inventāru, tehniku un materiāliem Pakalpojuma sniegšanas laikā;
5.1.6. ir tiesīgs apturēt Pakalpojuma izpildi līdz pārkāpuma novēršanai, nepagarinot Pakalpojuma izpildes termiņu, ja Piegādātājs Pakalpojuma izpildē neievēro darba drošības, darba aizsardzības un ugunsdrošības prasības;
5.1.7. ir tiesīgs pēc saviem ieskatiem Līguma izpildes ietvaros saņemtos dokumentus nodot izmantošanai trešajām personām; 
5.1.8. ir tiesīgs kontrolēt Līguma izpildi un jebkurā laikā pieprasīt nepieciešamo informāciju par Preci vai Pakalpojuma sniegšanas gaitu un rezultātiem;
5.1.9. ir tiesīgs jebkurā laikā veikt Preces vai Pakalpojuma pārbaudi, pārbaudot Preces vai Pakalpojuma atbilstību Līgumam un tā pielikumiem. Preces vai Pakalpojuma atbilstības pārbaudes var veikt Pasūtītājs, kā arī Pasūtītājs pēc saviem ieskatiem ir tiesīgs pieaicināt jebkuras personas noteikto pārbaužu veikšanai.
5.2. Piegādātājs:
5.1.1. pārdod, piegādā un izkrauj Līguma noteikumiem atbilstošu, kvalitatīvu Preci saskaņā ar Līguma noteikumiem un Pieprasījumu. Transportējot Preci nodrošina pilnīgu tās drošību pret iespējamiem bojājumiem;
5.1.2. Preces piegādē un Pakalpojuma izpildē ievēro Pasūtītāja norādījumus, Līguma un spēkā esošo normatīvo aktu noteikumus un profesionālās prakses standartus, kas attiecas uz Pakalpojuma izpildes kārtību un kvalitāti;
5.1.3. pirms Preces piegādes vai Pakalpojuma uzsākšanas, vai Preces piegādes vai Pakalpojuma sniegšanas laikā, brīdina Pasūtītāju par Līgumā neparedzētiem apstākļiem, kas var ietekmēt tā izpildi, vienlaicīgi iesniedzot savus priekšlikumus situācijas risinājumam. Pasūtītājs vienpersoniski izlemj jautājumu par risinājumu šajā apakšpunktā paredzētajās situācijās;
5.1.4. nodrošina, ka Prece un sniegtais Pakalpojums atbilst Līguma noteikumiem, Eiropas Savienībā un Latvijas Republikā spēkā esošo normatīvo aktu un piemērojamo standartu prasībām, un Pasūtītājs var Preci droši un netraucēti ekspluatēt atbilstoši iekārtas un Preces uzdevumiem, nenodarot kaitējumu cilvēka veselībai un dzīvībai;
5.1.5. sniedz Pakalpojumu, ar pienācīgu rūpību izturoties pret Pasūtītāja īpašumu, nenodarot tam kaitējumu; 
5.1.6. Līguma darbības laikā uztur Pakalpojuma ietvaros nodotās Preces tehniskā kārtībā un nodrošina Preces nepārtrauktu darbību un Līguma noteikumiem atbilstoša Pakalpojuma sniegšanu. Gadījumā, ja Prece ir sabojājusies un nav labojama, Piegādātājs Preci aizstāj ar citu līdzvērtīgu Prec. Nekavējoties informē Pasūtītāju par konstatētajiem bojājumiem vai traucējumiem Precei;
5.1.7. nodrošina, ka Piegādātāja rīcībā ir tehniskais aprīkojums, kas nepieciešams Pakalpojuma sniegšanai Tehniskajā specifikācijā noteiktajām prasībām;
5.1.8. ir materiāli atbildīgs par Pakalpojuma sniegšanā nepieciešamo iekārtu, materiālu, īpašuma zudumu, bojājumu vai iznīcināšanu, ja zaudējums radies Piegādātāja, tā darbinieka vai apakšuzņēmēju darbības vai bezdarbības rezultātā;
5.1.9. ievēro Preces piegādes un Pakalpojuma izpildes termiņu; 
5.1.10. ir tiesīgs pieprasīt un saņemt no Pasūtītāja visu nepieciešamo informāciju un dokumentus, kas nepieciešami Līguma izpildei jebkurā tā stadijā; 
5.1.11. sniedz Pasūtītājam tā pieprasīto informāciju saistībā ar Preci vai Pakalpojuma sniegšanas gaitu jebkurā tā stadijā visā Līguma darbības laikā; 
5.1.12. [bookmark: _Hlk52396258]izskata Pasūtītāja sagatavoto pretenziju un novērš tajā norādītos trūkumus Līgumā noteiktajā termiņā;
5.1.13. iesaista Pakalpojuma sniegšanā apakšuzņēmēju, kuru norādījis savā piedāvājumā Iepirkumam. Apakšuzņēmēja nomaiņu veic tikai ar Pasūtītāja rakstveida atļauju;
5.1.14. ir atbildīgs par precīzu darba tehnoloģiju izvēli, darba rīku un mērlīdzekļu pielietošanu, kā arī par izpildāmo Pakalpojuma apjomu novērtēšanu uzdevuma veikšanai. Piegādātājs pats izvērtē Pakalpojuma veikšanai nepieciešamo darbaspēku un resursus;
5.1.15. ir atbildīgs par katras Pakalpojuma sniegšanas ietvaros nepieciešamās iekārtas, materiālu u.c. pareizu izvēli, to tehnoloģisko darbību un drošības normu atbilstību;
5.1.16. par saviem līdzekļiem Līgumā noteiktajā kārtībā novērš Preces bojājumus (ja tie nav radušies no Pasūtītāja rīcības), defektus vai Pakalpojuma izpildē konstatētos bojājumus, traucējumus vai defektus; 
5.1.17. piegādājot Preci un sniedzot Pakalpojumu, uzņemas atbildību par savu darbinieku un trešo personu drošību, veselību un dzīvību;
5.1.18. uzņemas Preces vai sniegtā Pakalpojuma garantijas saistības, labo defektus vai aizstāj ar Preci vai iekārtu ar citu līdzvērtīgu Preci vai iekārtu par saviem līdzekļiem;
5.1.19. [bookmark: _Hlk52396628]nodrošina, ka Prece, kas nepieciešama Pakalpojuma nodrošināšanai, ir pilnā komplektācijā, ražotāja oriģināls, vienota tipa, atbilst Preces ražotāja tehniskajai specifikācijai un kvalitātes standartiem, nodrošinot visu Pasūtītāja pieprasīto funkciju izpildi;
5.1.20. uzņemas pilnu materiālo atbildību Pasūtītājam vai trešajām personām nodarītajiem zaudējumiem un sedz visus izdevumus, kas radušies Piegādātāja vai tā piesaistītā apakšuzņēmēja darbības vai bezdarbības rezultātā.
5.3. Puses ir tiesīgas Preces vai Pakalpojuma kvalitātes novērtējumā pieaicināt neatkarīgu ekspertu, kura slēdziens ir saistošs abām Pusēm. Ja Prece vai Pakalpojums atzīts par kvalitatīvu, izdevumus par eksperta slēdzienu sedz Puse kura ekspertu ir piesaistījusi.
6. Preces un Pakalpojuma kvalitāte un garantija
6.1. Piegādātājs nodrošina, ka Prece un Pakalpojums atbilst Līgumam, noteiktajiem tehniskajiem rādītājiem attiecīgai Precei un Pakalpojumam, Eiropas Savienības un Latvijas Republikā spēkā esošo normatīvo aktu un piemērojamo standartu prasībām. 
6.2. Piegādātājs ir atbildīgs par konstatētajiem Preces vai Pakalpojuma defektiem vai neatbilstībām, Pasūtītājam un trešajām personām nodarītiem zaudējumiem, kas rodas vai var rasties konstatēto defektu rezultātā. 
6.3. Piegādātājs piegādā Preci iepakojumā, kas nodrošina Preces saglabāšanu, pārvadāšanu un uzglabāšanu, atbilstoši Preces ražotāja noteiktām prasībām un spēkā esošiem normatīvajiem aktiem.
6.4. Prece ir individuāli iesaiņota (ja Preces ražotājs nav noteicis citādāk), Prece ir marķēta ar ražotāja firmas zīmi, preces kodu, tai ir CE marķējums un pievienota lietošanas instrukcija latviešu valodā atbilstoši spēkā esošajiem normatīvajiem aktiem.
6.5. Piegādātājs garantē, ka Prece atbilst Līguma noteikumiem un ir derīga lietošanai, un Preces izmantošana, atbilstoši tās uzdevumiem, nenodara kaitējumu cilvēka veselībai un dzīvībai.
6.6. Preces garantijas laiks ir ražotāja noteiktais garantijas laiks. Garantijas termiņš sākas no Preces pieņemšanas-nodošanas Akta abpusējas parakstīšanas dienas. Garantijas termiņā Piegādātājs nodrošina, ka Prece saglabā tās drošumu un kvalitāti.
6.7. Pasūtītājs garantijas laikā Preci uzglabā un lieto atbilstoši Preces lietošanas noteikumiem. Ja Pasūtītājs Preces garantijas laikā konstatē, ka Precei ir defekti, Pasūtītājs sagatavo rakstveida pretenziju un nosūta to Piegādātāja pilnvarotai personai.
6.8. Garantijas termiņa laikā Piegādātājs vienas darba dienas laikā no Pasūtītāja rakstveida pretenzijas nosūtīšanas (elektroniski) dienas ierodas Preces atrašanās vietā, sagatavo aktu par konstatētajiem defektiem, kas atklāti un radušies Precei pēc Preces pieņemšanas – nodošanas akta abpusējas parakstīšanas. Preces defekti tiek novērsti divu darba dienu laikā.
6.9. Pakalpojuma garantijas termiņš ir noteikts saskaņā ar izgatavotāja noteiktām garantijām, taču jebkurā gadījumā tas nav mazāks kā 24 mēneši[footnoteRef:1] (ja Tehniskajā specifikācijā nav noteikts citādi) no dienas, kad Puses ir parakstījušas pieņemšanas – nodošanas aktu, ar noteikumu, ka Piegādātājs ir izsniedzis Pasūtītājam Preces ekspluatācijas un garantijas noteikumus latviešu valodā. [1:  Pakalpojuma garantijas termiņš var tikt precizēts (noteikts garāks) atbilstoši pretendenta iesniegtam piedāvājumam Iepirkumā.] 

6.10. [bookmark: _Ref367704246]Garantijas remonts neattiecas uz mehāniski bojātu Preci nepareizas ekspluatācijas rezultātā vai patvaļīgas komplektējošo daļu nomaiņas gadījumā radītiem bojājumiem.
6.11. Piegādātājs nodrošina Preces un Pakalpojuma garantijas saistību izpildi, un tās izmaksas ir iekļautas Piedāvājumā. Garantijas remonts tiek uzskatīts par veiktu dienā, kad Puses ir parakstījušas nodošanas – pieņemšanas aktu.
6.12. Pakalpojuma garantijas termiņa laikā Piegādātājs par saviem līdzekļiem vienas darba dienu laikā no Pasūtītāja rakstveida pretenzijas nosūtīšanas dienas ierodas Pasūtītāja norādītajā adresē, sagatavo aktu piedaloties attiecīgai Pasūtītāja pilnvarotajai personai un divu darba dienu laikā novērš defektus, kas atklāti un radušies pēc nodošanas - pieņemšanas akta abpusējas parakstīšanas. Gadījumā ja defektu un trūkumu novēršanai ir pamatoti nepieciešams ilgāks laiks Pasūtītājs ir tiesīgs noteikt citu izpildes termiņu. 
6.13. Ja Piegādātājs neierodas uz defektu akta sastādīšanu, Pasūtītājs ir tiesīgs sastādīt aktu vienpusēji, un tas ir saistošs arī Piegādātājam. Par garantijas laika defektu akta sastādīšanu tiek paziņots Piegādātāja pilnvarotai personai rakstiski, norādot vietu un laiku, kad akts ir ticis sastādīts. Akts tiek sastādīts divos eksemplāros, no kuriem viens eksemplārs tiek nosūtīts uz Piegādātāja pilnvarotās personas e- pasta adresi, un uzskatāms, ka Piegādātājs aktu saņēmis, un tas stājas spēkā nākamajā dienā pēc tā nosūtīšanas uz Piegādātāja pilnvarotās personas e – pastu. 
6.14. [bookmark: _Hlk52395375]Ja defektu novēršana netiek uzsākta Pasūtītāja norādītajā termiņā, Pasūtītājs ir tiesīgs to novēršanu veikt patstāvīgi vai pieaicinot trešās personas. Piegādātājs šādā gadījumā atlīdzina Pasūtītājam visus šajā sakarā radušās izmaksas zaudējumus, samaksu veicot 10 dienu laikā pēc atbilstoša Pasūtītāja rēķina saņemšanas dienas.
7. Pušu mantiskā atbildība 
7.1. [bookmark: _Hlk109993367]Gadījumā, ja Pasūtītājs neievēro Līgumā noteikto Preces samaksas termiņu, Piegādātājs ir tiesīgs aprēķināt Pasūtītājam līgumsodu 0,1 procenta apmērā no termiņā nesamaksātās summas par katru kavējuma dienu, bet ne vairāk kā 10 procentu apmērā no termiņā nesamaksātās summas. Pasūtītājs līgumsodu samaksā 10 darba dienu laikā no Piegādātāja rēķina nosūtīšanas dienas.
7.2. Gadījumā, ja Piegādātājs neievēro Līgumā noteikto Preces piegādes termiņu, Pasūtītājs ir tiesīgs aprēķināt Piegādātājam līgumsodu 0,1 procenta no termiņā nepiegādātas Preces summas par katru kavējuma dienu, bet ne vairāk kā 10 procentu no termiņā nepiegādātās Preces summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas.
7.3. Gadījumā, ja Piegādātājs ir piegādājis nekvalitatīvu Preci, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu 10 procentu apmērā no Preces cenas.
7.4. Gadījumā, ja Piegādātājs neievēro Līgumā noteikto Pakalpojuma uzsākšanas vai izpildes termiņu, Pasūtītājs ir tiesīgs aprēķināt Piegādātājam līgumsodu 0,1 procenta no termiņā nesniegtā Pakalpojuma summas par katru kavējuma dienu, bet ne vairāk kā 10 procenti no termiņā nesniegtā Pakalpojuma summas. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas.
7.5. Gadījumā, ja Piegādātājs ir sniedzis nekvalitatīvu Pakalpojumu, par ko ir nosūtīta rakstveida pretenzija, Pasūtītājs ir tiesīgs aprēķināt Piegādātājam līgumsodu EUR 500 (pieci simti euro) apmērā. Līgumsodu Piegādātājs samaksā 10 darba dienu laikā no Pasūtītāja rēķina nosūtīšanas dienas.
7.6. Par konfidenciālās informācijas izpaušanu, ja to izdarījusi Puse, tās darbinieki, piesaistītais apakšuzņēmējs vai tā personāls, Puse ir tiesīga prasīt otrai Pusei līgumsodu EUR 500 (pieci simti euro) apmērā par katru gadījumu. Puse līgumsodu samaksā 10 darba dienu laikā no Pasūtītāja rēķina nosūtīšanas dienas.
7.7. [bookmark: _Hlk109993406]Ja Piegādātājs vienpusēji izbeidz Līgumu, izņemot Līguma 8.7.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 procentu apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
7.8. [bookmark: _Hlk109993453]Izbeidzot Līgumu 8.9.punktā noteiktajos gadījumos, Pasūtītājs ir tiesīgs aprēķināt Piegādātājam līgumsodu 10 procentu apmērā no visu Līgumā un Tehniskajā specifikācijā norādīto Preču kopējās cenas, kas tiek aprēķināta Līgumā un Tehniskajā specifikācijā plānotās Preces apjomu reizinot ar Piegādātāja Piedāvājumā piedāvāto Preču cenu. Piegādātājs līgumsodu samaksā 10 darba dienu laikā no Pasūtītāja rēķina nosūtīšanas dienas Piegādātājam.
7.9. [bookmark: _Hlk109993563][bookmark: _Hlk109993585]Līgumsoda samaksa neatbrīvo Puses no saistību izpildes.
7.10. Pasūtītājam ir tiesības ieskaita kārtībā samazināt maksājamo naudas summu par pieņemto Pakalpojumu tādā apmērā, kāds ir Līgumā noteiktajā kārtībā aprēķinātais līgumsods Piegādātājam.
7.11. [bookmark: _Hlk52366451]Gadījumā, ja Līgumā noteikto termiņu neievērošanas vai nekvalitatīvas Preces rezultātā Piegādātājs Pasūtītājam ir radījis zaudējumus, Piegādātājs tos sedz pilnā apmērā.
7.12. Puses uzņemas atbildību par otrai Pusei nodarītajiem zaudējumiem un apņemas atlīdzināt visus izdevumus, zaudējumus, kas attiecīgās Puses darbības vai bezdarbības rezultātā radušies otrai Pusei saistībā ar Līguma saistību neizpildi vai nepienācīgu izpildi.
7.13. Pasūtītājam ir tiesības nodot ar Līgumu saistīto informāciju trešajām personām no Līguma izrietošo maksājumu piedziņas veikšanai, kā arī gadījumos, kad to noteic normatīvo aktu prasības.
8. [bookmark: _Hlk109994375]Līguma darbības termiņš, grozījumu veikšana un izbeigšana 
8.1. Līgums stājas spēkā tā parakstīšanas dienā.  Līgums ir spēkā 60 (sešdesmit) mēnešus no Preces piegādes un abpusējas pieņemšanas- nodošana Akta parakstīšanas brīža vai līdz Vienošanās summas izlietojumam.
8.2. [bookmark: _Hlk109994465]Līguma grozījumi ir spēkā tikai tad, ja tie izdarīti rakstveidā un tos parakstījušas abas Puses.
8.3. Pasūtītājam ir tiesības veikt Līguma grozījumus saskaņā ar Publisko iepirkumu likuma 61.pantu, nemainot Līguma vispārējo raksturu, veidu un mērķi un, ja grozījumi atbilst vienam no šādiem gadījumiem:
8.3.1. grozījumi ir nebūtiski, 
8.3.2. grozījumi ir būtiski un tiek izdarīti Publisko iepirkumu likuma 61. panta trešajā daļā minētajos gadījumos, 
8.3.3. grozījumi tiek izdarīti Publisko iepirkumu likuma 61. panta piektajā daļā minētajā gadījumā neatkarīgi no tā, vai tie ir būtiski vai nebūtiski. 
8.4. Pasūtītājs Līguma izpildes laikā saskaņā ar Publisko iepirkumu likumu var pieļaut grozījumu veikšanu šādos gadījumos:
8.4.1. [bookmark: _Hlk109994540]Līguma izpildes laikā atklājas, ka nepieciešams tāds pakalpojums vai preces un to apjomi, kuras pirms tam nebija noteiktas, bet ir nepieciešamas pilnvērtīgai un neatliekamai Tehniskajā specifikācijā minēto Preču darbības nodrošināšanai;
8.4.2. Neparedzēta pakalpojuma vai preču iegāde ir ierosināta pēc Pasūtītāja iniciatīvas, Pasūtītājam precizējot vai papildinot Tehnisko specifikāciju.
8.4.3. Ja Līguma darbības laikā Pasūtītājam ir nepieciešams iegādāties papildu Preci vai Pakalpojumu, Pasūtītājs ir tiesīgs veikt grozījumus Līgumā palielinot iegādājamo Preču vai Pakalpojuma skaitu un palielinot Vienošanās summu līdz 50 procentus no Vienošanās summas;
8.4.4. Līguma izpildes laikā atklājas, ka nepieciešami tādi pakalpojumu apjomi, kuri pirms tam nebija noteikti, un tie ir nepieciešami pilnvērtīgai Līguma izpildei.
8.4.5. Preces piegādes termiņa pagarinājums ir radies Pasūtītāja saimnieciskās darbības rezultātā;
8.4.6. Līguma darbības termiņa pagarinājums ir nepieciešams, lai nodrošinātu Pasūtītāja saimnieciskās darbības nepārtrauktību līdz jauna iepirkuma līguma noslēgšanai.
8.5. [bookmark: _Hlk109994568]Puses var izbeigt Līgumu pirms Līguma termiņa beigām, Pusēm savstarpēji rakstveidā vienojoties.
8.6. Pasūtītājam ir tiesības vienpusēji izbeigt Līgumu bez Piegādātāja piekrišanas, ja:
8.6.1. [bookmark: _Hlk109994595]ir izbeigta Vienošanās ar Piegādātāju; 
8.6.2. [bookmark: _Hlk109994614]Piegādātājs  divas reizes nav ievērojis Līgumā noteikto Preces piegādes termiņu, par ko ir nosūtītas divas pretenzijas;
8.6.3. [bookmark: _Hlk109994638]Piegādātājs divas reizes ir piegādājis nekvalitatīvu vai Līguma noteikumiem neatbilstošu Preci, par ko Pasūtītājs sastādījis un nosūtījis Piegādātājam divas pretenzijas;
8.6.4. [bookmark: _Hlk109994651]Piegādātājs apzināti sniedzis Pasūtītājam nepatiesu informāciju, nav ievērojis godīgas komercprakses vai konkurences principus, vai ar nolūku veicis citas prettiesiskas darbības;
8.6.5. [bookmark: _Hlk109994681]Piegādātājs Pasūtītājam nodarījis zaudējumus;
8.6.6. [bookmark: _Hlk109994691]iestājas apstākļi, kas liedz vai liegs Piegādātājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kas izriet no Līguma;
8.6.7. [bookmark: _Hlk109994703]Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas (NATO) dalībvalsts noteiktās sankcijas (Starptautisko un Latvijas Republikas nacionālo sankciju likuma 11.1  panta trešā daļa;
8.6.8. [bookmark: _Hlk109994713]pasludināts Piegādātāja maksātnespējas process, pasludināts tiesiskās aizsardzības īstenošanas process, uzsākta Piegādātāja likvidācija vai apturēta tā saimnieciskā darbība;
8.6.9. nepārvaramas varas iestāšanās gadījumā;
8.6.10. [bookmark: _Hlk109994732]tiek konstatēts, ka Piegādātājs Līguma izpildē ir veicis darījumus ar tādu fizisku vai juridisku personu, pret kuru ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas.
8.6.11. Piegādātājam atbilstoši 2022. gada 8. aprīļa Eiropas Komisijas Padomes regulas (ES) 2022/576, ar kuru groza Padomes regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1.punktu konstatēti gadījumi, kas attiecināmi kādas Regulas 5.k panta 1. punkta a) vai b) apakšpunktā minētās vienības vārdā vai saskaņā ar tās norādēm, tostarp, ja uz tām attiecas vairāk nekā 10 % no līguma vērtības, apakšuzņēmējiem, piegādātājiem vai vienībām, uz kuru spējām paļaujas publiskā iepirkuma direktīvu nozīmē (attiecināms arī uz Piegādātāja struktūrvienībām un filiālēm, kā arī uz to pārstāvēttiesīgajām personām (valdes, padomes locekļiem, patiesā labuma guvējiem utt.).
8.7. [bookmark: _Hlk109994976]Piegādātājam ir tiesības vienpusēji izbeigt Līgumu bez Pasūtītāja piekrišanas, ja:
8.7.1. [bookmark: _Hlk109994990]Pasūtītājs Līgumā noteiktajā termiņā divas reizes nav veicis noteiktos maksājumus un katra maksājuma kavējums ir pārsniedzis 30 dienas;
8.7.2. nepārvaramas varas iestāšanās gadījumā.
8.8. [bookmark: _Hlk109995001]Ja Pasūtītājam ir zudusi nepieciešamība saņemt Preci un Pakalpojumu, Pasūtītājs ir tiesīgs vienpusēji izbeigt Līgumu, informējot Piegādātāju rakstiski vismaz divas nedēļas iepriekš.
8.9. [bookmark: _Hlk109995025]Izbeidzot Līgumu 8.6.2.-8.6.5.apakšpunktā noteiktajos gadījumos, Pasūtītājs ir tiesīgs aprēķināt Piegādātājam līgumsodu, kā arī Piegādātājs atlīdzina Pasūtītājam radušos zaudējumus.
8.10. Izbeidzot Līgumu 8.6.6.-8.6.11., 8.7.2.apakšpunktā un 8.9.punktā noteiktajos gadījumos, nevienai no Pusēm nav tiesības pieprasīt no otras Puses līgumsodu, atlīdzināt zaudējumus vai pieprasīt kompensāciju par jebkura veida zaudējumiem, kas radušies saistībā ar Līguma izbeigšanu pirms termiņa.
8.11. Līgumā noteiktajos gadījumos Līgums uzskatāms par izbeigtu septītajā dienā pēc Pušu paziņojuma par Līguma izbeigšanu (ierakstītas vēstules) nodošanas pastā dienas vai  otrajā dienā, ja paziņojums parakstīts ar drošu elektronisko parakstu.
8.12. Pirms termiņa izbeidzot Līgumu, Puses veic savstarpējos norēķinus (līgumsoda samaksu, zaudējumu atlīdzināšanu, samaksu atbilstoši Līguma nosacījumiem) ne vēlāk kā līdz Līguma izbeigšanas dienai.
8. Vispārīgie noteikumi
9.1. Puses vienojas, ka ar Līguma izpildi saistītos jautājumus (nosūta Pieprasījumu, saskaņo Preču pavadzīmi un pieņemšanas – nodošanas aktu, sagatavo Defekta aktu, pretenzijas, nodod apmaksai pavadzīmes u.c.) risinās šādas Pušu pilnvarotās personas:
9.1.1. no Pasūtītāja puses –  Pilnvarotā persona (vārds, uzvārds, amats, tālr. Nr., elektroniskā pasta adrese) un kontaktpersona (vārds, uzvārds, amats, tālr. Nr., elektroniskā pasta adrese);
9.1.2. no Piegādātāja puses – (vārds, uzvārds, amats, tālr. Nr., elektroniskā pasta adrese).
9.2. Līgums sastādīts latviešu valodā. Pušu pārstāvji Līgumu paraksta ar drošu elektronisko parakstu, kurš satur laika zīmogu. Līguma parakstīšanas datums ir pēdējā pievienotā droša elektroniskā paraksta un tā laika zīmoga datums. Pusēm ir pieejams Pušu parakstīts Līguma formāts, un tam ir pievienoti šādi pielikumi:
9.2.1. Līguma 1. pielikums „Piedāvājums”; 
9.2.2. Līguma 2.pielikums “Akts”

10. Pušu rekvizīti


[bookmark: _Hlk113285249]* DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

